OpenLLM-France/wikimedia huggingface dataset:
# Contrainformació alternativa

La contrainformació alternativa o simplement contrainformació és la informació transmesa per grups independents no vinculats, en principi, a un poder polític organitzat concret ni a un govern determinat, oferint informació no oficial sobre els problemes del món, en contraposició als mitjans de comunicació convencionals. Aquest tipus d'informació sol fer èmfasi en les reivindicacions de diferents moviments socials o de diferents ideologies.
El terme contrainformació és utilitzat, principalment, en mitjans alternatius d'esquerres.

## Motivació

L'objectiu d'aquest tipus de contrainformació és oferir un punt de vista alternatiu per completar o contrastar les informacions que s'han difós per altres mitjans. La seva existència es fonamenta en el fet que la informació emesa per mitjans convencionals és susceptible de ser manipulada per grups d'interès (governs, grups de poder, grups de pressió, etc.) Que, des del seu punt de vista, ometen, ressalten o esbiaixen deliberadament les notícies per evitar pèrdues econòmiques, de reputació, o per fidelitats polítiques no confessades explícitament.
La seva principal eina de difusió, encara que no exclusiva, és Internet. De vegades els grups editors treballen a través d'un servidor autogestionat.

## Vegeu també

* Medi alternatiu d'informació
* Agència de notícies

## Enllaços externs

* Contrainformación es Comunicación Arxivat 2010-03-29 a Wayback Machine. (castellà)
# Nagalim

Nagalim és el nom modern del país dels nagues. En existir un Nagaland, l'estat indi d'aquest nom, els territoris habitats pels nagues més enllà de Nagaland no tenien cap nom diferenciat i en llengua pròpia, per la qual cosa els nacionalistes van designar el de Nagalim. "Lim" vol dir "terra" en llengua ao naga,la primera llengua naga en què es van traduir les Escriptures, ja al segle XIX. Seria doncs, l'equivalent naga dels Països Catalans.

## Referències

* ↑ «Nagalim». Naciones Unidas no Representadas, UUN. [Consulta: 19 juny 2022].
* ↑ «National Socialist Council of Nagaland - Isak-Muivah» (en anglès). SATP. Arxivat de l'original el 2017-11-27. [Consulta: 19 juny 2022].
# Naga

«Naga» té aquests significats:
* Nāga, divinitat en forma de serp gegant mítica mencionada als textos de l'hinduisme i el budisme
* Toponímia:
** Naga (Camarines Sud), ciutat de la província de Camarines Sud, a les Filipines
** Districte de Naga Hills, divisió administrativa d'Assam (Índia)
** Muntanyes Naga, zona muntanyosa que forma actualment el Nagaland i algunes zones de l'estat Xin de Birmània
** Naga ed-Deir, llogaret egipci que dona nom a una necròpolis de la regió d'Abidos
** Districte de Naga, antic districte japonès dins de la prefectura de Mie, desaparegut l'1 de novembre de 2004
** Districte de Naga, antic districte japonès dins de la prefectura de Wakayama, desaparegut l'1 d'abril de 2006
* Antropologia:
** Dinastia Naga
** Naga (nació)
** Llengua naga, llengua del poble naga
* Miscel·lània:
** Consell Unit Naga, organització política amb milícies, de l'estat de Manipur
** Temple de Naga, antic temple egipci a la regió de Núbia
** Naga Hoho, cos representatiu dels consells tribals dels naga
** Bola de foc de Naga, fenomen que ocorre en el riu Mekong
# Myelat

Myelat és una regió de l'Estat Shan de Myanmar, que comprenia els estats de Hsamongkham, Pwela, Pindaya, Yengnan, Pinhmi, Kyone, Loilong, Lawksawk i Maw. Els estats subsidiaris principals de l'àrea són Heho, Tigit, i Lonpo dependents de Yawnghwe. El nom vol dir “terra deshabitada”, però més aviat s'ha d'interpretar com terra de ningú o terra del mig (lat = mig) entre país Shan i país birmà. Va ser creat com unitat administrativa pels reis birmans. Els estats depenien del sitkegi (virrei) de Mongnai, i els prínceps tenien el grau més baix: el més alt era sawpaw (saofa) o príncep celestial, el segon myosa o príncep, el tercer Shwehums és a dir caps de les rendes d'or; i el més baix ngwekhunhmus, que vol dir caps de les rendes de plata. Aquest prínceps enviaven el tribut pel rei de Birmània al virrei de Mongnai i va ser així fins després del 1853. Però en el regnat de Mindon (1853-1878), un oncle del rei es va adonar que els petits estats de l'àrea podien aportar molt de tribut, mes que d'altres estats més grans, i amb l'aprovació del rei, es va instal·lar un representant especial al Myelat. Un wun (governador reial) va anar a residir a la zona del llac. La seva jurisdicció arribava fins Hsatung i Hopong i no depenia del virrei de Mongnai. La jurisdicció va continuar amb els britànics (1887) com divisió dels Estats Shan Meridionals, administrada per un assistent del superintendent amb seu a Hsamongkham, un poble prop de la carretera de Thazi a Taunggyi; el mateix oficial tenia autoritat també sobre l'estat de Yawnghwe i els seus subsidiaris.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Antonio de Pereda

Antonio de Pereda y Salgado (Valladolid, 1611 - Madrid, 1678) va ser un pintor espanyol del Barroc.

## Biografia

De pare pintor, després de la mort d'aquest va marxar a Madrid, on es va educar en el taller de Pedro de las Cuevas. Allà va tenir per companys a Juan Carreño de Miranda, Francisco Camilo i Jusepe Leonardo entre d'altres.
Protegit pel conseller real Francisco de Tejada, el pintor Giovanni Battista Crescenzi, propietari d'una gran col·lecció de pintura, el va tutelar i va acabar de formar-lo, i el va introduir en la Cort. Entre les seves obres juvenils destaquen les compostes per al Saló de Regnes del Palau del Buen Retiro. Mostra en aquesta època la influència de Vicente Carducho. A aquest influx es va superposar el de la pintura veneciana, per exemple, en les escenes religioses que va executar a partir de la dècada dels anys quaranta.
Va ser a més un gran pintor de bodegons. A partir de la mort de Crescenzi el 1635 es va consagrar sobretot a la temàtica religiosa, arribant a realitzar tant retaules d'altar com obres a menor escala. El seu estil combina la precisió dels mestres flamencs amb el ric colorit de l'escola veneciana.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.159. DL M-50.522-2002. ISBN 84-8332-391-5 [Consulta: 6 desembre 2014].
# Naveta (aeronàutica)

Una naveta és el conjunt del suport i els capós d'un motor en un avió multimotor. En els avions de mitjà i llarg abast, sol incorporar l'inversor d'impuls que ajuda a frenar l'avió durant l'aterratge. Pot estar ancorada a l'ala o al fuselatge.

## Descripció

Com que connecta el fuselatge al motor, tota fallida d'aquest element o del seu suport pot tenir conseqüències nefastes. És un element extremament crític per a la seguretat perquè suporta la majoria dels esforços de propulsió. Diversos accidents aeris han estat provocats pel trencament d'una naveta.

## Referències

* ↑ Nacelle A2b, al web cnrtl.fr, consultat el 18 d'octubre del 2014
# No es bueno que el hombre esté solo

No es bueno que el hombre esté solo és una pel·lícula espanyola de 1973, dirigida per Pedro Olea amb un guió basat en una història de José Truchado. Amb música d'Alfonso Santiesteban, els seus principals intèrprets són José Luis López Vázquez, Carmen Sevilla, Máximo Valverde, Helga Liné i Eduardo Fajardo.

## Sinopsi

Martín és un home turmentat i solitari que guarda un vergonyós secret: viu amb una nina com si fos la seva esposa. Aquesta idíl·lica existència amorosa es veurà greument complicada quan entrin en la seva vida una prostituta, la seva filla i més tard el fanfarró d'aquella.

## Repartiment

* Carmen Sevilla - Lina
* José Luis López Vázquez - Martín
* Máximo Valverde - Mauro
* Eduardo Fajardo - Don Alfonso
* José Franco - Dario
* Helga Liné - Mónica
* Lolita Merino - Cati
* Raquel Rodrigo - Dona de club
* Betsabé Ruiz - Noia de club
* Enrique Ferpi - Client de club
* José Riesgo - Agent
* Ángel Menéndez - Enginyer

## Premis

Als Premis del Sindicat Nacional de l'Espectacle de 1973 va rebre el premi a la millor fotografia.

## Referències

* ↑ «No es bueno que el hombre esté solo» (en castellà). Movistar Plus. Telefónica. Arxivat de l'original el 30 d'agost 2018.
* ↑ «No es bueno que el hombre esté solo» (en castellà). ABC.
* ↑ Félix Martialay El cine español durante el franquismo, p. 245-248

## Enllaços externs

* No es bueno que el hombre esté solo a Historia de nuestro cine
* Fragment de la pel·lícula a YouTube
# Apatou

Apatou és un municipi francès, situat a la Guaiana Francesa. L'any 2006 tenia 5.923 habitants. Situada als marges del riu Maroni, limita a l'est amb Saint-Laurent-du-Maroni i Grand-Santi, i a l'oest amb Surinam. La comuna fou creada el 1976 de la separació del municipi de Grand-Santi-Papaïchton-Apatou. La majoria de la població són aluku o boni, ètnia formada per antics esclaus cimarrons.

## Demografia

Evolució demogràfica :
| 1962 | 1967 | 1974 | 1982 | 1990 | 1999 |
| ? | 317 | 453 | 618 | 2.451 | 3.628 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Gérard Amayota | |
| 2008- | Paul Dolianki | |
# Wagneau Eloi

Wagneau Eloi (Port-au-Prince, 11 de setembre de 1973) fou un futbolista haitià de la dècada de 1990.
Pel que fa a clubs, destacà a Racing Club de Lens, AS Nancy Lorraine i AS Monaco FC.
La temporada 2008–2009 fou entrenador de la selecció d'Haití.

## Referències

* ↑ Player profile – VI.nl
* ↑ Wagneau Eloi a National-Football-Teams.com (anglès)
* ↑ Perfil a L'Equipe
* ↑ «Haïti : Eloi sélectionneur» (en francès). Ouest-France, 08-04-2008 [Consulta: 8 abril 2008].
# En Beau té por

En Beau té por (títol original en anglès, Beau Is Afraid) és una pel·lícula de terror traficòmic surrealista del 2023 escrita, dirigida i coproduïda per Ari Aster. La pel·lícula és protagonitzada per Joaquin Phoenix com el personatge principal i també inclou un repartiment coral secundari format per Patti LuPone, Nathan Lane, Amy Ryan, Kylie Rogers, Parker Posey, Stephen McKinley Henderson, Hayley Squires, Michael Gandolfini, Zoe Lister-Jones, Armenian. Nahapetian i Richard Kind. La seva trama segueix en Beaumentre s'embarca en una odissea surrealista per arribar a casa al funeral de la seva mare, adonant-se de les seves pors més grans al llarg del camí. S'ha subtitulat al català.
Distribuït per A24, En Beau té por es va projectar a l'Alamo Drafthouse Cinema l'1 d'abril de 2023 i es va estrenar en una selecció de cinemes als Estats Units el 14 d'abril de 2023, abans d'una estrena àmplia la setmana següent. La pel·lícula va rebre crítiques generalment positives, però va ser un fracàs de taquilla, ja que només va recaptar 11 milions de dòlars. Phoenix va rebre una nominació al Globus d'Or per la seva interpretació.

## Referències

* ↑ Papaioannou, Alex. «BEAU IS AFRAID: Ari Aster's Character Piece Is A Singular Tragicomedy». Wheres The Remote, April 18, 2023. Arxivat de l'original el April 25, 2023. [Consulta: April 22, 2023].
* ↑ Hutchinson, Chase. «'Beau Is Afraid' Ending Explained: Ari Aster Puts Himself and Joaquin Phoenix on Trial». Collider, April 20, 2023. Arxivat de l'original el April 22, 2023. [Consulta: April 22, 2023].
* ↑ «Beau Is Afraid». Goita què fan, ara!. [Consulta: 30 juliol 2024].
* ↑ Barker, Stephen. «How Much Beau Is Afraid Cost To Make (& How Much Box Office It Needs)». Screen Rant, June 29, 2023. Arxivat de l'original el June 28, 2023. [Consulta: June 28, 2023].
* ↑ Hipes, Patrick. «Golden Globe Nominations: 'Barbie', 'Oppenheimer' Top Movie List; 'Succession' Leads Way In TV». Deadline Hollywood, December 11, 2023. [Consulta: December 11, 2023].
# Cal Sala de la Rabassa

Cal Sala de la Rabassa és una obra de Sant Guim de Freixenet (Segarra) inclosa a l'Inventari del Patrimoni Arquitectònic de Catalunya.

## Descripció

Habitatge situat dins del nucli urbà del poble, davant l'església de Sant Cristòfol. L'edifici és de planta irregular i s'estructura a partir de planta baixa, primer i segon pis, i una terrassa superior. Destaquem el fet que una part del primer pis d'aquest habitatge se situa damunt d'un portal d'arc rebaixat que s'obre al pas cobert situat al Carrer Únic i presenta una coberta a doble vessant. L'accés a l'edifici es fa a partir d'una gran porta d'arc de mig punt adovellada, situada a la façana principal, on hi ha incisa a la clau de l'arc, un dibuix d'una creu llatina, la inscripció "ANNO DEI" i la data "1620". La façana principal està precedida per un petit jardí, al qual s'accedeix des del Carrer Únic, a partir d'una graonada. L'obra presenta un parament paredat, a la planta baixa, i un arrebossat emblanquinat, al primer i segon pis.

## Referències

* ↑ «Cal Sala de la Rabassa». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Luxemburg (desambiguació)

«Luxemburg o Luxembourg» té aquests significats:
* Casa de Luxemburg, família noble alemanya
* Toponímia :
** Comtat de Luxemburg, jurisdicció del Sacre Imperi que incloïa el modern gran ducat de Luxemburg, la província belga d'aquest nom, part de la de Lieja, la rodalia de Longwy i Thionville fins a Marange-Silvange a França (Lorena), i la regió de Bitburg amb Saarburg (Alemanya)
** Ducat de Luxemburg, jurisdicció feudal del Sacre Imperi creat el 1354 a partir del comtat de Luxemburg
** Gran Ducat de Luxemburg:
*** Gran Ducat de Luxemburg, estat europeu
*** Ciutat de Luxemburg, capital de Luxemburg
*** Cantó de Luxemburg, divisió administrativa al sud del Gran Ducat de Luxemburg, al districte de Luxemburg
*** Districte de Luxemburg, divisió administrativa del Gran Ducat de Luxemburg
** Bèlgica: Província de Luxemburg, província de Bèlgica que forma part de la regió de Valònia
** França:
*** Bouy-Luxembourg, municipi francès al departament de l'Aube
*** Palau de Luxemburg, a París, seu del Senat francès
*** Jardí de Luxemburg, a París
*** Musée du Luxembourg, museu de París al Palais du Luxembourg * Estats Units:
*** Luxemburg (Iowa)
*** Luxemburg (Wisconsin)
* Biografies:
** Rosa Luxemburg, teòrica marxista d'origen polonès, filòsofa, política i revolucionaria
** Joan I de Luxemburg, Gran Duc de Luxemburg
* Esport:
** BGL Luxembourg Open, torneig de tennis que es disputa anualment sobre pista dura
** Cercle Athlétique Spora Luxemburg club de futbol luxemburguès de la ciutat de Luxemburg
** París-Luxemburg, cursa ciclista per etapes que es disputà entre 1963 i 1970 entre París i Luxemburg
** Racing Football Club Union Luxemburg, club de futbol luxemburguès de la ciutat de Luxemburg
** Union Sportive Luxemburg o Union Luxemburg, club de futbol luxemburguès de la ciutat de Luxemburg
** Volta a Luxemburg, cursa ciclista per etapes que es disputa anualment a Luxemburg La primera edició es va disputar el 1935
Viccionari
# Pájaro en una tormenta

Pájaro en una tormenta és una sèrie de televisió basada en la novel·la homònima d'Isaac Montero emesa per TVE el setembre de 1990 i dirigida per Antonio Giménez Rico. El guió fou escrit pel mateix autor, Andreu Martín, Eugenio Martín i Manuel López Yubero. És ambientada durant la transició espanyola i ha estat rodada a Madrid i la Costa del Sol i hi han participat més de 80 actors.

## Argument

L'acció transcorre durant l'any 1977, entre la legalització del Partit Comunista d'Espanya i les eleccions generals espanyoles de 1977, i narra les peripècies d'un grup de policies per evitar atemptats tant de l'extrema dreta com d'ETA.

## Repartiment

* Santiago Ramos
* Juan Luis Galiardo
* Jesús Puente
* Héctor Alterio
* Maribel Verdú
* Lydia Bosch
* María Asquerino
* Carlos Lucena
* Germán Cobos
* María Silva
* Maru Valdivieso

## Episodis

* Una pieza rota (21 de setembre de 1990)
* Trampas y sospechas (28 de setembre de 1990)
* Viejos amores, nuevos amores (5 d'octubre de 1990)
* Cosas de familia (12 d'octubre de 1990)
* Cambio de chaqueta (19 d'octubre de 1990)
* Caras nuevas, viejas historias (26 d'octubre de 1990)
* La trama negra (2 de novembre de 1990)
* Vencedores y vencidos (9 de novembre de 1990)

## Referències

* ↑ Comienza la serie 'Pájaro en una tormenta', sobre la transición política, El País, 21 de setembre de 1991
* ↑ Pájaro en una tormenta a Internet Movie Database
# Cabeçalinho

Cabeçalinho (crioll capverdià Kabesalinh) és una vila a l'oest de l'illa de São Nicolau a l'arxipèlag de Cap Verd. Està situada 3 kilòmetres al sud-oest de Ribeira Brava.

## Vegeu també

* Llista de nuclis de població de Cap Verd
# Rantaro

Rantaro (忍たま乱太郎, Nintama Rantarō) és una sèrie d'anime japonesa produïda per Ajia-do Animation Works que s'emet a NHK des del 10 d'abril del 1993. És una adaptació de la sèrie de manga Rakudai Ninja Rantarō, escrita i dibuixada per Sōbe Amako, ambientada en una escola de ninges japonesa. És la segona sèrie d'anime més longeva de tots els temps. Als Països Catalans es va estrenar el 2 de febrer del 2007 al K3 i es va emetre posteriorment al Canal Super3, a Betevé i a Barça TV. A Punt 2 es va emetre amb el títol Rantaro, el xiquet ninja, i a IB3 com a Rantaro, s'al·lot ninja.

## Argument

Comença el nou curs a l'Acadèmia de Ninges. Entre els nous alumnes hi ha en Rantaro, en Shinbei i en Kimaru, tres nens que aviat seran nomenats nintama, alumnes de primer any. Els nois no estan gaire interessats en l'aprenentatge, prefereixen veure la televisió, jugar a videojocs, tenir diners per a capricis i menjar el que els vingui de gust. Dia a dia, a més de seguir l'aprenentatge ninja, amb els mestres Doi i Yamada, s'enfrontaran als altres grups i clans enemics de l'acadèmia i també tindran temps d'escapar-se una estona i viure la vida, especialment estar amb les kunoichi, les noies ninges, o rebre la visita dels seus familiars.

## Doblatge

| Personatge | Veu japonesa | Veu catalana (TVC) |
| Rantaro | Minami Takayama | Elisabet Bargalló |
| Shimbei | Mie Suzuki | Carmen Ambrós |
| Kirimaru | Mayumi Tanaka | Meritxell Sota |
| Director | Majito Tsujimura | Enric Isasi-Isasmendi |
| Tomomi | Hiroko Emori | Roser Aldabó |
| Yuki | Sakura Tange | Glòria González |
| Hansuke Doi | Toshihiko Seki | Àlex de Porrata |
| Cuinera | Tomoe Seiko | Glòria González |
| Shiro Yamamoto | Yuko Kobayashi | Elvira Garcia |
| Denzo | Hiroko Emori | Francesc Belda |
| Shige | Akiko Muta | Meritxell Ané |

## Referències

* ↑ «"Rantaro", la nova sèrie de ninges del Club Super3». CCMA, 25-01-2007.
* ↑ «Apunts de programació» pàg. 64. Diari Avui+, 02-02-2007. [Consulta: 21 abril 2024].
* ↑ «Rantaro». eldoblatge.com.
# Qrendi

Qrendi és un municipi de Malta, situat a la zona central del país, als afores de la capital, La Valletta. En el cens de 2005 tenia 2535 habitants, amb una superfície de 4,9 km².
Està situat a la costa sud-occidental de l'illa i en el seu terme s'hi poden trobar les restes arqueològiques de Mnajdra i Ħaġar Qim
# Realmonte

Realmonte (sicilià Muntiriali) és un municipi italià, dins de la província d'Agrigent. L'any 2008 tenia 4.515 habitants. Limita amb els municipis d'Agrigent, Porto Empedocle i Siculiana.

## Administració

Llista d'alcaldes :
| Període | Identitat | Partit |
| 2005- | Giuseppe Farruggia | Llista cívica |
# Reana del Rojale

Reana del Rojale (friülà Reane dal Roiâl) és un municipi italià, dins de la província d'Udine. L'any 2007 tenia 5.010 habitants. Limita amb els municipis de Nimis, Povoletto, Tarcento, Tavagnacco, Tricesimo i Udine.

## Administració

Llista d'alcaldes :
| Període | Identitat | Partit |
| 2004- | Edi Colaoni | Llista cívica |
# Ca Xiximot

Ca Xiximot és una obra del municipi de la Fatarella inclosa en l'Inventari del Patrimoni Arquitectònic de Catalunya.

## Descripció

Es tracta d'una construcció en cantonada, de planta baixa, dos pisos i golfes a la façana lateral. Es troba entre mitgeres amb la façana al c/ de Baix. Planta baixa realitzada en paredat arrebossat, amb un arc de mig punt dovellat i una inscripció esculpida a la clau de l'arc. Aquest accés, segurament d'origen medieval, va ser substituït per una arcada més petita. El paredat és arrebossat a les plantes superiors, amb restes d'arrebossats i els escopidors de la planta primera amb llosanes de pedra Hi ha obertures de la segona planta simètriques respecte a les del primer pis. Remat de la façana principal i façanes laterals molt reformades.

## Història

Aquest edifici fou, en el seu temps, d'una de les famílies més influents de La Fatarella, s'estima que dels Balcebre. A sobre la façana principal encara s'observa una inscripció esculpida on es llegeix 174?.

## Referències

* 1 2 3 4 5 6 «Ca Xiximot». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# El diestro (escultura)

L'escultura urbana coneguda pel nom El diestro, ubicada al carrer Palacio Valdés, a la ciutat d'Oviedo, Principat d'Astúries, Espanya, és una de les més d'un centenar que adornen els carrers de l'esmentada ciutat espanyola.
El paisatge urbà d'aquesta ciutat, es veu adornat per obres escultòriques, generalment monuments commemoratius dedicats a personatges d'especial rellevància en un primer moment, i més purament artístiques des de finals del segle xx.
L'escultura, feta de bronze, és obra de Miguel Ortiz Berrocal, i està datada en 1972, encara que no foe instal·lada fins a 1998.
Es tracta del tors d'un torero i forma part d'una sèrie feta per Miguel Berrocal, que és un artista molt aficionat al món de la tauromàquia. Presenta un gran volum amb formes exageradament arrodonides, amb exquisit polit del material i rotunditat dels acabats.

## Referències

* 1 2 3 «Escultura «El diestro»» (en espanyol europeu), 05-07-2018. [Consulta: 11 desembre 2018].
* 1 2 «Escultura p�blica en Oviedo». Arxivat de l'original el 2014-07-17. [Consulta: 11 desembre 2018].
* ↑ imanesdeviaje. «Descubre Oviedo a través de sus estatuas» (en espanyol europeu). [Consulta: 11 desembre 2018].
# Elling

Elling és una pel·lícula noruega del director Petter Naess. Es va estrenar el 19 d'abril de 2001 amb notable èxit, i, a més, la cinta va tenir una bona acollida a la resta del món. Està inspirada en la novel Brodre i blodet (Germans de sang) de l'autor Ingvar Ambjørnsen. Gairebé tota la pel·lícula està rodada en Oslo.

## Repartiment

* Per Christian Ellefsen (Elling)
* Sven Nordin (Kjell Bjarne)
* Marit Pia Jacobsen (Reidun Nordsletten)
* Jørgen Langhelle (Frank Åsli)
* Per Christensen (Alfons Jørgensen)

## Premis

* Oscar: Oscar a la millor pel·lícula de parla no anglesa — Nominada (2002)
* Premis Amanda (Noruega): Millor actor (Per Christian Ellefsen) — Nominada (2001)

## Referències

* ↑ El poeta de chucrut
* ↑ Elling a ericsnider.com
* ↑ Premis Amanda a l'IMDB